               EUROPSKA KOMISIJA
            Bruxelles, 2.4.2020.
            COM(2020) 142 final
            2020/0059(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 1379/2013 i Uredbe (EU) br. 508/2014 u pogledu posebnih mjera za ublažavanje posljedica pandemije bolesti COVID-19 u sektoru ribarstva i akvakulture

               OBRAZLOŽENJE

               1.KONTEKST PRIJEDLOGA

                  Pandemija bolesti COVID-19 naglo je i dramatično pogodila države članice, te je zbog naglog smanjenja gospodarske aktivnosti uzrokovala velike socioekonomske posljedice. Zbog novonastale iznimne situacije u cijeloj Uniji potrebno je mobilizirati sve raspoložive resurse na razini Unije i država članica kako bi se svladale dosad neviđene poteškoće povezane s pandemijom bolesti COVID-19.

                  Komisija je 13. ožujka 2020. predložila pokretanje „Investicijske inicijative kao odgovora na koronavirus”, s pomoću koje će se promicati ulaganja mobiliziranjem raspoloživih novčanih rezervi u okviru europskih strukturnih i investicijskih fondova kako bi se bez odgode odgovorilo na krizu. Komisija je 19. ožujka 2020. donijela novi okvir za državne potpore.

                  Međutim, mogućnost intervencije država članica u području ribarstva ograničena je postojećim odredbama Europskog fonda za pomorstvo i ribarstvo (EFPR), kojima nije predviđena potpora za hitno potrebne mjere za prevladavanje posljedica pandemije bolesti COVID-19. Stoga je sposobnost država članica za korištenje sredstava iz EFPR-a za borbu protiv krize ograničena.

                  Sektor ribarstva i akvakulture posebno je teško pogođen poremećajem tržišta do kojeg je došlo zbog znatnog pada potražnje. Uslijed zatvaranja prodajnih mjesta, tržnica, veleprodajnih mjesta i distribucijskih lanaca cijene i količine u znatnom su opadanju. Pad potražnje i cijena u kombinaciji s osjetljivošću i složenošću lanca opskrbe (pokvarljivi proizvodi, velika potreba za radnom snagom) doveo je do gubitaka u radu ribarskih flota i u proizvodnji morskih prehrambenih proizvoda. Ribari su stoga prisiljeni ostati u luci, a proizvođači u akvakulturi morat će u roku od nekoliko tjedana odbaciti odnosno uništiti proizvode ili pak trpjeti izvanredne troškove upravljanja zalihama, među ostalim za više prostora i hrane za uzgojenu ribu koja se ne može usmrtiti zbog pada potražnje. Brzi pad posebno utječe na subjekte i proizvođače ribe u malom priobalnom ribolovu.

                  Budući da se kraj trenutačne krize ne može predvidjeti, ubrzo bi moglo doći do prestanka aktivnosti i zatvaranja poduzeća u sektoru koji je vrlo osjetljiv na cikličke varijacije. Ta bi kriza stoga mogla imati dramatične socioekonomske posljedice u određenim zajednicama u kojima ribarstvo i akvakultura imaju ključnu ulogu. Mali priobalni ribolov obuhvaća gotovo 75 % svih aktivnih plovila i više od 55 % izravnog zapošljavanja, a u mnogim obalnim područjima ta vrsta ribolova glavna je gospodarska djelatnost. Sektor ribogojstva glavni je izvor prihoda za priobalne zajednice i ruralna područja. Subjekti u ribarstvu i akvakulturi, koji su uglavnom mikropoduzeća, često nemaju dovoljno financijskih rezervi za pokriće tekućih troškova. Prestankom njihova rada doći će do prekida u tržišnom lancu.

                  Za razliku od većine drugih gospodarskih sektora ribolov je u isključivoj nadležnosti Unije i uređen je zajedničkom politikom na razini Unije, čime se u velikoj mjeri isključuju nacionalni propisi, uključujući one koji se odnose na financijsku potporu. Uvjeti za javnu potporu utvrđeni su u EFPR-u.

                  Komisija stoga donosi zakonodavni prijedlog o izmjeni Uredbe (EU) br. 508/2014 (Uredba o EFPR-u) i Uredbe (EU) br. 1379/2013 (Uredba o ZOT-u), radi uvođenja posebnih mjera u okviru EFPR-a za ublažavanje posljedica pandemije bolesti COVID-19 u sektoru ribarstva i akvakulture.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 43. stavak 2. i članak 175. Ugovora o funkcioniranju Europske unije.

               •Supsidijarnost (za neisključivu nadležnost)

               Odredbe prijedloga provode se u okviru podijeljenog upravljanja u skladu s Financijskom uredbom.

               •Proporcionalnost

               Predložene odredbe u skladu su s načelom proporcionalnosti s obzirom na to da su prikladne i potrebne, a druge, manje restriktivne mjere nisu na raspolaganju za postizanje željenih ciljeva politike.

               •Odabir instrumenta

               Predloženi instrument: uredba Europskog parlamenta i Vijeća.

               3.SADRŽAJ PRIJEDLOGA

               Predložene posebne mjere za ublažavanje posljedica pandemije bolesti COVID-19 u sektoru ribarstva i akvakulture obuhvaćaju:

               –potporu ribarima za privremeni prestanak ribolovnih aktivnosti prouzročen pandemijom bolesti COVID-19,

               –potporu uzgajivačima u akvakulturi za privremenu suspenziju ili smanjenje proizvodnje uzrokovane pandemijom bolesti COVID-19,

               –potporu organizacijama proizvođača i udruženjima organizacija proizvođača za skladištenje proizvoda ribarstva i akvakulture, u skladu sa zajedničkom organizacijom tržišta.

               Predlaže se da te mjere budu retroaktivno prihvatljive od 1. veljače 2020. i dostupne do 31. prosinca 2020.

               Pored toga, dodatnim se izmjenama Uredbe o EFPR-u nastoji osigurati fleksibilna preraspodjela financijskih sredstava u okviru operativnih programa:

               –brisanje namjenskih iznosa iz članka 13., osim iznosa za kontrolu ribarstva, prikupljanje znanstvenih podataka i kompenzaciju dodatnih troškova u najudaljenijim regijama,

               –izmjena pojednostavnjenog postupka za izmjenu operativnih programa radi uvođenja posebnih mjera i preraspodjele financijskih sredstava.

               Posebne mjere u okviru EFPR-a dopunjene su izmjenom Uredbe o ZOT-u kako bi se:

               –omogućila primjena mehanizma skladištenja ako države članice nisu utvrdile i objavile inicijalne cijene,

               –organizacijama proizvođača u akvakulturi omogućilo da iskoriste mehanizam skladištenja.

               4. REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

                  U savjetovanju s dionicima Komisija je zatražila mišljenje organizacija proizvođača u sektoru ribarstva i akvakulture i savjetodavnih vijeća te prikupila podatke o tržišnim kretanjima i mogućim mjerama pomoći od strukovnih udruženja, pojedinačnih subjekata i država članica. Dionici gotovo u potpunosti dosljedno i jednoglasno procjenjuju kriznu situaciju i načine ublažavanja njezinih posljedica. Komisija je u izradi prijedloga uzela u obzir informacije dobivene u okviru tog savjetovanja.

               5.UTJECAJ NA PRORAČUN

               Predložena izmjena ne uključuje nikakve promjene godišnjih gornjih granica za preuzimanje obveza i plaćanja u višegodišnjem financijskom okviru prema Prilogu I. Uredbi (EU) br. 1311/2013. Godišnja raspodjela odobrenih sredstava za preuzimanje obveza za EFPR ostaje nepromijenjena.

               Budući da su aktivnosti u ribarstvu i akvakulturi zaustavljene ili znatno smanjene, nema mnogo prostora za uobičajenu provedbu postojećih mjera iz EFPR-a i operativnih programa. Bez djelotvornog odgovora na krizu EFPR ima slabe izglede za potpunu provedbu do kraja tekućeg programskog razdoblja. Državama članicama stoga bi se trebalo omogućiti da u kratkom roku postojeća financijska sredstva iz svojih operativnih programa preraspodijele na posebne mjere. Ta će mogućnost biti ograničena na proračunska sredstva koja su države članice već primile i koja ne mogu premašiti.

               Raspoloživim odobrenim sredstvima za plaćanje u proračunu za 2020. za EFPR može se poduprijeti izmjena prioriteta Unije u okviru operativnih programa. Novim će se mjerama zapravo u velikoj mjeri zamijeniti prvotno planirane inicijative, koje se sada obustavljaju zbog općeg pada gospodarske aktivnosti. Stoga se predloženim mjerama nastoji osigurati djelotvorno izvršenje proračuna za 2020. i sredstava dodijeljenih EFPR-u za razdoblje 2014.–2020.

               Komisija će pažljivo pratiti utjecaj predložene izmjene na odobrena sredstva za plaćanje u 2020. uzimajući u obzir i izvršenje proračuna i revidirane prognoze država članica.

               2020/0059 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 1379/2013 i Uredbe (EU) br. 508/2014 u pogledu posebnih mjera za ublažavanje posljedica pandemije bolesti COVID-19 u sektoru ribarstva i akvakulture

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. i članak 175.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  1
               ,

               u skladu s redovnim zakonodavnim postupkom,

               budući da:

               (1)Sektor ribarstva i akvakulture posebno je teško pogođen poremećajima tržišta nastalima zbog znatnog pada potražnje nakon izbijanja bolesti COVID-19. Uslijed zatvaranja prodajnih mjesta, tržnica, veleprodajnih mjesta i distribucijskih lanaca cijene i količine u znatnom su opadanju. Pad potražnje i cijena u kombinaciji s osjetljivošću i složenošću lanca opskrbe doveo je do gubitaka u radu ribarskih flota i u proizvodnji morskih prehrambenih proizvoda. Ribari su stoga prisiljeni ostati u luci, a uzgajivači ribe morat će u roku od nekoliko tjedana odbaciti ili uništiti proizvode.

               (2)Europski fond za pomorstvo i ribarstvo (EFPR) osnovan Uredbom (EU) br. 508/2014
                  2
                trebao bi moći poduprijeti posebne mjere do 31. prosinca 2020. kako bi se ublažile posljedice pandemije bolesti COVID-19 u sektoru ribarstva i akvakulture. Te bi mjere trebale obuhvaćati potporu za privremeni prestanak ribolovnih aktivnosti, uključujući ribolov u unutarnjim vodama, te privremenu suspenziju ili smanjenje proizvodnje u akvakulturi, pod uvjetom da je do njih došlo uslijed pandemije bolesti COVID-19. Te bi posebne mjere trebale obuhvaćati i potporu organizacijama proizvođača i udruženjima organizacija proizvođača za skladištenje proizvoda ribarstva i akvakulture, u skladu s Uredbom (EU) br. 1379/2013
                  3
               . Rashodi za aktivnosti koje primaju potporu u okviru tih mjera trebali bi biti prihvatljivi od 1. veljače 2020.

               (3)Sredstva raspoloživa za obveze iz EFPR-a u okviru podijeljenog upravljanja trebala bi se raščlaniti tako da se omogući utvrđivanje fiksnih iznosa za kontrolu ribarstva, prikupljanje znanstvenih podataka i kompenzaciju dodatnih troškova u najudaljenijim regijama. Ostala sredstva u okviru podijeljenog upravljanja trebale bi dodijeliti države članice na temelju svojih potreba.

               (4)S obzirom na znatne socioekonomske posljedice pandemije bolesti COVID-19 i potrebe za likvidnošću u gospodarstvu, trebalo bi omogućiti podupiranje privremenog prestanka ribolovnih aktivnosti uzrokovanog krizom zbog pandemije bolesti COVID-19, uz najveću stopu sufinanciranja od 75 % prihvatljivih javnih rashoda.

               (5)S obzirom na potrebu za fleksibilnošću u preraspodjeli financijskih sredstava za ublažavanje posljedica pandemije bolesti COVID-19, ne bi smjelo biti financijskog ograničenja za potporu za privremeni prestanak ribolovnih aktivnosti uzrokovan tom pandemijom. Time se ne bi smjela dovesti u pitanje postojeća financijska ograničenja za druge slučajeve privremenog prestanka. Obveza oduzimanja potpore odobrene za privremeni prestanak od potpore dodijeljene za trajni prestanak ribolovnih aktivnosti istom plovilu trebala bi se nastaviti primjenjivati.

               (6)S obzirom na hitnost potrebe za potporom trebalo bi biti moguće proširiti područje primjene pojednostavnjenog postupka kako bi se njime obuhvatile izmjene operativnih programa koje se odnose na posebne mjere i preraspodjelu financijskih sredstava za ublažavanje posljedica pandemije bolesti COVID-19. Pojednostavnjenim bi postupkom trebalo obuhvatiti sve izmjene potrebne za potpunu provedbu dotičnih mjera, uključujući njihovo uvođenje i opis metoda za izračun potpore.

               (7)S obzirom na ključnu ulogu organizacija proizvođača u upravljanju krizom, gornju granicu za potporu planovima proizvodnje i stavljanja na tržište trebalo bi povisiti na 12 % prosječne godišnje vrijednosti proizvodnje stavljene na tržište. Nadalje, države članice trebale bi za tu vrstu potpore moći organizacijama proizvođača dodijeliti predujmove u iznosu do 100 % financijske potpore.

               (8)S obzirom na iznenadan prekid aktivnosti u ribarstvu i akvakulturi uslijed pandemije bolesti COVID-19 te posljedičan rizik ugrožavanja tržišta proizvoda ribarstva i akvakulture, primjereno je uspostaviti mehanizam skladištenja proizvoda ribarstva i akvakulture za prehranu ljudi. Time će se nastojati potaknuti veća stabilnost tržišta, ublažiti rizik od bacanja ili preusmjeravanja takvih proizvoda u svrhe koje nisu prehrana ljudi i doprinijeti apsorpciji posljedica krize na profitabilnost proizvoda. Taj bi mehanizam trebao omogućiti proizvođačima proizvoda ribarstva i akvakulture da za slične vrste primijene iste tehnike konzerviranja ili očuvanja kako bi se osiguralo zadržavanje poštenog tržišnog natjecanja među proizvođačima.

               (9)S obzirom na naglost i razmjer smanjenja potražnje za proizvodima ribarstva i akvakulture uzrokovanog pandemijom bolesti COVID-19 trebalo bi biti moguće povećati količine prihvatljive za potporu za skladištenje na 25 % godišnje količine dotičnih proizvoda koju određena organizacija proizvođača stavi u prodaju.

               (10)Kako bi se državama članicama omogućilo da odmah reagiraju na naglost i nepredvidljivost pandemije bolesti COVID-19, trebalo bi im omogućiti da utvrde inicijalne cijene za svoje organizacije proizvođača kako bi se aktivirao mehanizam skladištenja. Te inicijalne cijene trebale bi se utvrditi tako da se održi pošteno tržišno natjecanje između subjekata.

               (11)S obzirom na hitnost potrebe za potporom ova bi Uredba trebala što prije stupiti na snagu.

               (12)Uredbu (EU) br. 1379/2013 i Uredbu (EU) br. 508/2014 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.
               Izmjene Uredbe (EU) br. 508/2014

               Uredba (EU) br. 508/2014 mijenja se kako slijedi:

               1.članak 13. zamjenjuje se sljedećim:

               „Članak 13.
               Proračunski resursi u okviru podijeljenog upravljanja

               1.Sredstva raspoloživa za obveze iz EFPR-a za razdoblje od 2014. do 2020. u okviru podijeljenog upravljanja iznose 5 749 331 600 EUR u tekućim cijenama u skladu s godišnjom raspodjelom iz Priloga II.

               2.Iznos od 580 000 000 EUR proračunskih sredstava iz stavka 1. dodjeljuje se mjerama kontrole i provedbe iz članka 76.

               3.Iznos od 520 000 000 EUR proračunskih sredstava iz stavka 1. dodjeljuje se mjerama za prikupljanje podataka iz članka 77.

               4.Iznos od 192 500 000 EUR proračunskih sredstava iz stavka 1. dodjeljuje se kompenzacijama za najudaljenije regije iz glave V. poglavlja V. Te kompenzacije ne prelaze, na godišnjoj razini:

               (a)6 450 000 EUR za Azore i Madeiru;

               (b)8 700 000 EUR za Kanarske otoke;

               (c)12 350 000 EUR za francuske najudaljenije regije iz članka 349. UFEU-a.

               5.Države članice mogu koristiti sredstva iz stavka 2. za mjere obuhvaćene stavkom 3. i obratno.”;

               2.članak 16. stavak 1. mijenja se kako slijedi:

               „1. Sredstva raspoloživa za obveze država članica iz članka 13. stavka 1. za razdoblje od 2014. do 2020., kako je navedeno u tablici u Prilogu II. utvrđuju se na temelju sljedećih objektivnih kriterija:”;

               3.u članku 22. stavku 2. dodaje se sljedeća točka (e):

               „(e) izmjena operativnih programa koje se odnose na potporu iz članka 33. stavka 1. točke (d), članka 35. članka 44. stavka 4.a, članka 55. stavka 1. točke (b), članka 57. i članaka 66. i 67., uključujući preraspodjelu financijskih sredstava za ublažavanje posljedica pandemije bolesti COVID-19.”;

               4.članak 22. stavak 3. mijenja se kako slijedi:

               „3. Stavak 2. ne primjenjuje se na potporu iz članka 33. stavka 1. točaka od (a) do (c), članka 34. te članka 41. stavka 2.”;

               5.članak 25. stavak 3. mijenja se kako slijedi:

               „3. „Ne dovodeći u pitanje stavak 5., ukupni financijski doprinos iz EFPR-a za mjere iz članka 33. stavka 1. točaka od  (a) do (c) i članka 34. te za zamjenu ili osuvremenjivanje glavnih ili pomoćnih motora u skladu s člankom 41. ne prelaze viši od sljedeća dva praga:”;

               6.članak 33. stavci 1. i 2. mijenjaju se kako slijedi:

               „1. EFPR može poduprijeti mjere za privremeni prestanak ribolovnih aktivnosti u sljedećim slučajevima:

               (a) provedba mjera Komisije ili hitnih mjera država članica iz članaka 12. odnosno 13. Uredbe (EU) br. 1380/2013 ili mjera očuvanja iz članka 7. te Uredbe, uključujući razdoblja biološkog oporavka;

               (b) neobnavljanje sporazuma o partnerstvu u održivom ribarstvu ili njihovih protokola;

               (c) privremeni prestanak predviđen je u planu upravljanja donesenom u skladu s Uredbom Vijeća (EZ) br. 1967/2006 ili u višegodišnjem planu donesenom u skladu s člancima 9. i 10. Uredbe (EU) br. 1380/2013 ako je, na temelju znanstvenih savjeta, potrebno smanjiti ribolovni napor kako bi se postigli ciljevi iz članka 2. stavka 2. i članka 2. stavka 5. točke (a) Uredbe (EU) br. 1380/2013;

               (d) ako do privremenog prestanka dođe u razdoblju od 1. veljače do 31. prosinca 2020. uslijed pandemije bolesti COVID-19, uključujući za plovila koja obavljaju ribolov u okviru sporazuma o partnerstvu u održivom ribarstvu.

               Odstupajući od članka 65. stavka 9. prvog podstavka Uredbe (EU) br. 1303/2013, rashodi za operacije koje primaju potporu na temelju točke (d) prihvatljivi su od 1. veljače 2020.

               2. Pomoć iz točaka od (a) do (c) prvog stavka može se dodijeliti na najviše šest mjeseci po plovilu u razdoblju od 2014. do 2020. To najdulje trajanje ne primjenjuje se na potporu iz točke (d) tog stavka.”;

               7. članak 44. mijenja se kako slijedi:

               (a) dodaje se sljedeći stavak 4.a:

               „4.a EFPR može poduprijeti mjere za privremeni prestanak ribolovnih aktivnosti uzrokovan pandemijom bolesti COVID-19, kako je predviđeno u članku 33. stavku 1. točki (d), pod uvjetima utvrđenima u članku 33.”;

               (b) stavak 5. mijenja se kako slijedi:

               „5. Za potrebe stavaka 1. i 4.a:

               (a)
                     upućivanja iz članaka 30., 32., 33., 38., 39., 41. i 42. na ribarska plovila smatraju se upućivanjima na plovila koja djeluju isključivo na unutarnjim vodama;

               (b) upućivanja iz članka 38. na morski okoliš smatraju se upućivanjima na okoliš u kojemu djeluje plovilo za ribolov na unutarnjim vodama.”;

               8. članak 55. zamjenjuje se sljedećim:

               „Članak 55.
               Mjere zaštite javnog zdravlja

               1.EFPR može poduprijeti sljedeće programe kompenzacije:

               (a) kompenzacija za uzgajivače mekušaca u slučaju privremene suspenzije ulova uzgojenih mekušaca, kad do takve suspenzije dolazi isključivo iz razloga zaštite javnog zdravlja;

               (b) kompenzacija uzgajivačima u akvakulturi zbog privremene suspenzije ili smanjenja proizvodnje do kojeg je došlo u razdoblju od 1. veljače do 31. prosinca 2020. uslijed pandemije bolesti COVID-19.

               2.Potpora iz stavka 1. točke (a) se može dodijeliti samo kada je suspenzija ulova zbog onečišćenja mekušaca prouzrokovana proliferacijom planktona koji proizvodi toksine ili prisutnošću planktona koji sadrži biotoksine, i pod uvjetom da:

               (a) onečišćenje traje više od četiri uzastopna mjeseca; ili

               (b) pretrpljen gubitak zbog privremene suspenzije ulova iznosi više od 25 % godišnjeg prometa dotičnog poduzeća, izračunanog na osnovi prosječnog prometa poduzeća u tri kalendarske godine koje prethode godini u kojoj je ulov suspendiran.

               Za potrebe prvog podstavka točke (b), države članice mogu ustanoviti posebna pravila za izračun u slučajevima tvrtki koje su aktivne manje od tri godine.

               3.Kompenzacija iz stavka 1. točke (a) može se dodjeljivati najdulje 12 mjeseci u ukupnom programskom razdoblju. U propisno opravdanim slučajevima, može se produžiti jedanput, za razdoblje od još 12 mjeseci do ukupno najviše 24 mjeseca.

               Odstupajući od članka 65. stavka 9. prvog podstavka Uredbe (EU) br. 1303/2013, rashodi za operacije koje primaju potporu na temelju stavka 1. točke (b) prihvatljivi su od 1. veljače 2020.”;

               9. članak 66. stavci 3. i 4. mijenjaju se kako slijedi:

               „3. Godišnja potpora po organizaciji proizvođača koja se dodjeljuje na temelju ovog članka ne smije prijeći 12 % prosječne godišnje vrijednosti proizvodnje koju je ta organizacija proizvođača stavila na tržište tijekom prethodne tri kalendarske godine. Za svaku novopriznatu organizaciju proizvođača ta potpora ne smije prijeći 12 % prosječne godišnje vrijednosti proizvodnje koju su članovi te organizacije stavili na tržište tijekom prethodne tri kalendarske godine.”

               „4. Dotična država članica može odobriti predujam u vrijednosti od 50 % do 100 % financijske potpore nakon odobrenja plana proizvodnje i stavljanja na tržište u skladu s člankom 28. stavkom 3. Uredbe (EU) br. 1379/2013.”;

               10. članak 67. stavci 1. i 2. mijenjaju se kako slijedi:

               „1. Ako je to potrebno u sklopu odgovora na pandemiju bolesti COVID-19, EFPR može poduprijeti kompenzaciju priznatim organizacijama proizvođača i udruženjima organizacija proizvođača koji skladište proizvode ribarstva ili akvakulture navedene u Prilogu II. Uredbi (EU) br. 1379/2013 ili proizvode razvrstane u oznaku KN 0302 navedene u Prilogu I. odjeljku (a) Uredbe (EU) br. 1379/2013, pod uvjetom da se proizvodi skladište u skladu s člancima 30. i 31. Uredbe (EU) br. 1379/2013 i podložno sljedećim uvjetima:

               (a)
                     iznos potpore za skladištenje ne smije biti veći od iznosa tehničkih i financijskih troškova mjera potrebnih za stabilizaciju i skladištenje dotičnih proizvoda;

               (b) količine prihvatljive za primanje potpore za skladištenje ne smiju prelaziti 25 % godišnjih količina dotičnih proizvoda pripremljenih za prodaju od strane organizacija proizvođača;

               (c) godišnja financijska potpora ne smije prelaziti 20 % prosječne godišnje vrijednosti proizvodnje stavljene na tržište od strane članova organizacija proizvođača u razdoblju od 2017. do 2019.

               Za potrebe točke (c) prvog podstavka, ako članovi organizacija proizvođača u razdoblju od 2017. do 2019. nisu stavili proizvodnju na tržište, uzima se u obzir prosječna godišnja vrijednost proizvodnje stavljene na tržište u prve tri godine proizvodnje tog člana.”;

               2. Potpora iz stavka 1. prestaje 31. prosinca 2020.

               Odstupajući od članka 65. stavka 9. prvog podstavka Uredbe (EU) br. 1303/2013, rashodi za operacije koje primaju potporu na temelju ovog članka prihvatljivi su od 1. veljače 2020.”;

               11. u članku 79. stavak 2. briše se;

               12. članak 94. stavak 3. točka (c) mijenja se kako slijedi:

               „(c) 50 % iznosa prihvatljivih javnih rashoda za potporu iz članka 33. stavka 1. točaka od (a) do (c), članka 34. i članka 41. stavka 2.;”.

               Članak 2.
               Izmjene Uredbe (EU) br. 1379/2013

               Uredba (EU) br. 1379/2013 mijenja se kako slijedi:

               1. u članku 8. stavku 3. dodaje se sljedeća točka (f):

               „(f) upravljanjem privremenim skladištenjem proizvoda akvakulture u skladu s člancima 30. i 31. ove Uredbe.”;

               2. članak 30. zamjenjuje se sljedećim:

               „Članak 30.
               Mehanizam skladištenja

               Organizacije proizvođača u sektoru ribarstva i akvakulture mogu primiti financijsku potporu za skladištenje proizvoda navedenih u Prilogu II. ili proizvoda razvrstanih u oznaku KN 0302 navedenih u Prilogu I. odjeljku (a) Uredbe (EU) br. 1379/2013 pod uvjetom da:

               (a)
                     su ispunjeni uvjeti za potporu za skladištenje utvrđeni u Uredbi (EU) br. 508/2014;

               (b)
                     su proizvodi stavljeni na tržište od strane organizacija proizvođača a nije nađen kupac za inicijalnu cijenu iz članka 31.;

               (c)
                     su proizvodi u skladu sa zajedničkim tržišnim standardima, prema potrebi, utvrđenim u skladu s člankom 33. i zadovoljavajuće su kvalitete za prehranu ljudi;

               (d)
                     su proizvodi stabilizirani ili prerađeni te pohranjeni u spremnike ili transportne kaveze zamrzavanjem, bilo na brodovima ili u objektima na kopnu, soljenjem, sušenjem, mariniranjem ili, gdje je primjenjivo, kuhanjem i pasterizacijom, bez obzira na to jesu li filetirani, izrezani ili, prema potrebi, bez glave;

               (e)
                     se proizvodi akvakulture ne skladište živi;

               (f)
                     su kasnije proizvodi iz skladištenja ponovo stavljeni na tržište za prehranu ljudi; i

               (g)
                     proizvodi ostaju u skladištu barem pet dana.”;

               3. članak 31. mijenja se kako slijedi:

               (a) stavak 1. mijenja se kako slijedi:

               „Prije početka svake godine svaka organizacija proizvođača može samostalno predložiti cijenu koja aktivira mehanizam skladištenja iz članka 30. za proizvode navedene u Prilogu II. ili proizvode razvrstane u oznaku KN 0302 navedene u Prilogu I. odjeljku (a) Uredbe (EU) br. 1379/2013.”;

               (b) dodaje se sljedeći stavak 5.:

               „5. Ako država članica nije odredila inicijalne cijene na temelju stavka 4. prije izbijanja bolesti COVID-19, ta država članica bez odgode određuje dotične inicijalne cijene na temelju kriterija iz stavaka 2. i 3. ovog članka. Te cijene moraju biti javno dostupne.”.

                Članak 3.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL C , , str. .

                     (2)

                        Uredba (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća (SL L 149, 20.5.2014., str. 1.).

                     (3)

                        Uredba (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1.).


               EUROPSKA KOMISIJA
            Bruxelles, 2.4.2020.
            COM(2020) 141 final
            2020/0058(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) br. 223/2014 u pogledu uvođenja posebnih mjera za nošenje s krizom uzrokovanom izbijanjem bolesti COVID-19

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Izravne i neizravne posljedice izbijanja bolesti COVID-19 sve su izraženije u svim državama članicama. Okolnosti su nezapamćene i iziskuju izvanredne, prilagođene mjere.

               Komisija je 13. ožujka 2020. predložila paket mjera, odnosno prvu „Investicijsku inicijativu kao odgovor na koronavirus” (CRII), koja sadržava niz bitnih izmjena kako bismo se mogli bolje nositi s danom situacijom.

               Tom se inicijativom radi neposrednog odgovora na krizu poticalo mobiliziranje raspoloživih gotovinskih rezervi u okviru europskih strukturnih i investicijskih fondova (ESI fondovi), nakon čega bi uslijedile dodatne mjere predložene u okviru Investicijske inicijative plus kao odgovor na koronavirus. Međutim, potrebne su dodatne mjere, među ostalim u drugim područjima politike, posebice kako bismo zaštitili najranjivije.

               Zbog krize uzrokovane koronavirusom mnogo je teže dostavljati pomoć iz Fonda europske pomoći za najpotrebitije (FEAD).

               Od najneposrednije je važnosti to da su zbog krize posebno ugroženi najpotrebitiji u našim društvima. Stoga je potrebno hitno poduzeti posebne mjere kako bi ih se zaštitilo od te potencijalno smrtonosne bolesti te kako bi pomoć iz FEAD-a, primjerice potrebna zaštitna oprema, mogla doprijeti do njih. Dostava hrane, pružanje osnovne materijalne pomoći te podrška socijalnom uključivanju otežana je zbog logističkih ograničenja i pomanjkanja osoblja, što je posebice posljedica ograničavanja socijalnih kontakata uvedenih kako bi se spriječilo širenje virusa. Mnoge volontere, koji su okosnica Fonda, više nije moguće angažirati jer su nerijetko dio skupina čiji bi pripadnici mogli teško oboljeti ako se zaraze koronavirusom. Unatoč tome moramo se pobrinuti za to da pomoć i dalje stiže do najpotrebitijih, npr. novim načinima dostave kojima se jamči sigurnost svima uključenima u provedbu FEAD-a i najpotrebitijima.

               Stoga je Uredbom o FEAD-u potrebno omogućiti upravljačkim tijelima, partnerskim organizacijama i drugim dionicima uključenima u provedbu Fonda da brzo reagiraju na promjene potreba ciljnih skupina koje su zbog krize izložene poteškoćama.

               Komisija stoga predlaže izmjenu Uredbe o FEAD-u kako bi se javnim vlastima i partnerskim organizacijama pomoglo u provedbi FEAD-a tijekom pandemije bolesti COVID-19.

               U skladu s predloženim izmjenama europskih strukturnih i investicijskih fondova predlažu se posebne odredbe kojima se državama članicama omogućuje da u ovim izvanrednim okolnostima brzo uspostave potrebne mjere. Slično kao za navedene fondove, predlaže se da rashodi za operacije FEAD-a kojima se jačaju kapaciteti za odgovor na COVID-19 budu prihvatljivi od 1. veljače 2020. Usto, prema prijedlogu bi se određeni elementi operativnog programa namijenjenog za borbu s pandemijom bolesti COVID-19 mogli izmijeniti, a da ih Komisija ne mora prethodno odlukom odobriti. Nadalje, prijedlogom se nadležnim tijelima omogućuje da pomoć u hrani/osnovnu materijalnu pomoć pružaju putem elektroničkih bonova jer se tako smanjuje rizik od toga da hrana/osnovna materijalna pomoć tijekom isporuke postane kontaminirana.

               Uz te se promjene tijekom ovog nezapamćenog razdoblja predlaže i uvođenje fleksibilnosti u pogledu poštovanja određenih pravnih zahtjeva. Iznimno je za ovu godinu predloženo produljenje roka za podnošenje godišnjeg izvješća o provedbi te pojašnjeno da države članice dok kriza traje mogu prilagoditi kontrolne i revizorske postupke. Predlažu se i posebne odredbe o prihvatljivosti troškova korisnika u slučaju kašnjenja isporuke hrane/osnovne materijalne pomoći ili socijalne pomoći te obustavljenih i nedovršenih operacija.

               Naposljetku, kako bi se iz Fonda mobilizirala sva potpora, a posljedice po zdravlje najpotrebitijih svele na najmanju moguću mjeru, kao privremenu je i iznimnu mjeru, ne dovodeći u pitanje pravila koja bi se trebala primjenjivati u redovnim okolnostima, potrebno predvidjeti privremenu mogućnost stopostotnog sufinanciranja iz proračuna EU-a.

               •Dosljednost s postojećim odredbama politike u određenom području

                  Ovaj je prijedlog u skladu s postojećim odredbama u danom području politike, posebno s onima koje je Komisija zbog izbijanja bolesti COVID-19 predložila za europske strukturne i investicijske fondove kao dio inicijativa CRII i CRII plus.

               •Dosljednost u odnosu na druge politike Unije

               Prijedlog je u skladu s drugim prijedlozima i inicijativama koje je donijela Europska komisija, a među njima posebno onima koji su kao odgovor na COVID-19 doneseni za europske strukturne i investicijske fondove. Dio je i drugog zakonodavnog paketa koji je donijela Komisija, a koji uključuje prijedloge izmjene Uredbe o zajedničkim odredbama.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Prijedlog se temelji na članku 175. trećem stavku Ugovora o funkcioniranju Europske unije. Predviđena je privremena mogućnost stopostotnog sufinanciranja te je pojašnjena prihvatljivost rashoda na koje su utjecale mjere uvedene zbog krize. Konačno, ublažene su neke obveze država članica koje su mogle stvoriti administrativno opterećenje i slijedom toga odgoditi provedbu mjera potrebnih za odgovor na krizu. Te izvanredne promjene ne dovode u pitanje pravila koja se primjenjuju u redovnim okolnostima.

               •Supsidijarnost (za neisključivu nadležnost)

                  Prijedlog je u skladu s načelom supsidijarnosti.

               •Proporcionalnost

               Prijedlog je proporcionalan, odnosno uključene su samo odredbe nužne za postizanje ciljeva Ugovora. Ograničen je na izmjene koje se u kontekstu provedbe FEAD-a smatraju potrebnima da bi se države članice mogle suočiti s krizom.

               •Odabir instrumenta

                  Predloženi je instrument izmjena postojeće Uredbe.

                  Komisija je istražila mogućnosti djelovanja unutar pravnog okvira te je zaključila da je potrebno izmijeniti Uredbu (EU) br. 223/2014.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  S obzirom na posebne okolnosti, za ovaj prijedlog nije provedena ex post evaluacija/provjera primjerenosti postojećeg zakonodavstva.

               •Savjetovanja s dionicima

                  S obzirom na posebne okolnosti, o ovom prijedlogu nije provedeno savjetovanje s vanjskim dionicima.

               •Prikupljanje i primjena stručnih znanja

                  Nije bilo potrebno obratiti se vanjskim stručnjacima.

               •Procjena učinka

                  Nije primjenjivo.

               •Primjerenost propisa i pojednostavljivanje

               Ova inicijativa ne potpada pod Program za primjerenost i učinkovitost propisa (REFIT).

               •Temeljna prava

                  Prijedlog ne utječe na zaštitu temeljnih prava.

               4.UTJECAJ NA PRORAČUN

                  Predložena izmjena ne uključuje nikakve promjene godišnjih gornjih granica za preuzimanje obveza i plaćanja u višegodišnjem financijskom okviru prema Uredbi (EU) br. 223/2014. Ukupna godišnja raščlamba odobrenih sredstava za preuzete obveze za FEAD se ne mijenja.

                  Prijedlog će potaknuti bržu provedbu programa, pri čemu će iznos odobrenih sredstava za plaćanje biti uvećan na početku razdoblja provedbe.

                  Komisija će pomno pratiti učinak predložene izmjene na odobrena sredstva za plaćanje u 2020., pri čemu će uzeti u obzir izvršenje proračuna i revidirane prognoze država članica.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Mjere će se pratiti i o njima će se izvješćivati u okviru općih mehanizama izvješćivanja iz Uredbe (EU) br. 223/2014.

               •Dokumenti s obrazloženjima (za direktive)

               Nije primjenjivo.

               2020/0058 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) br. 223/2014 u pogledu uvođenja posebnih mjera za nošenje s krizom uzrokovanom izbijanjem bolesti COVID-19

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 175. treći stavak,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  1
               ,

               uzimajući u obzir mišljenje Odbora regija
                  2
               ,

               u skladu s redovnim zakonodavnim postupkom,

               budući da:

               (1)Uredbom (EU) br. 223/2014 Europskog parlamenta i Vijeća
                  3
                utvrđena su pravila za Fond europske pomoći za najpotrebitije.

               (2)Bolest COVID-19 uzrokovala je nezapamćenu krizu u državama članicama. Posljedice su posebno izražene za najranjivije/najpotrebitije; među ostalim, mogle bi ugroziti pomoć iz FEAD-a.

               (3)Kako bi se najpotrebitijima moglo pomoći bez odlaganja, rashodi za operacije kojima se jačaju kapaciteti za odgovor na COVID-19 trebali bi biti prihvatljivi od 1. veljače 2020.

               (4)Kako bi se javnim proračunima moglo bolje odgovoriti na krizu, države članice mogu, kako bi ih rasteretile, zatražiti da se za obračunsku godinu 2020.–2021. iznimno primjenjuje stopa sufinanciranja od 100 %, vodeći računa o odobrenim i raspoloživim proračunskim sredstvima. Komisija može, na temelju procjene primjene te iznimne mjere, predložiti njezino produljenje.

               (5)Kako bi najpotrebitiji mogli i dalje u sigurnom okruženju primati pomoć iz Fonda, države članice trebale bi imati dovoljnu fleksibilnost prilagoditi planove potpore danim okolnostima, među ostalim tako što bi im se omogućilo da uspostave alternativne načine dostave elektroničkim bonovima te dopustilo da određene elemente operativnog programa izmijene, a da ih Komisija ne mora prethodno odlukom odobriti. Da se tradicionalni načini isporuke ne bi poremetili, partnerskim bi organizacijama trebalo biti moguće dostaviti potrebne zaštitne materijale i opremu čak i ako pripadajući troškovi ne potpadaju pod proračun za tehničku pomoć.

               (6)Primjereno je utvrditi posebna pravila za utvrđivanje prihvatljivih troškova koje korisnici snose u slučajevima u kojima su zbog izbijanja bolesti COVID-19 određene operacije odgođene, obustavljene ili nedovršene.

               (7)Da bi se države članice mogle usredotočiti na uvođenje mjera za odgovor na krizu, a poremećaj dostave pomoći najpotrebitijima uzrokovan opasnošću od kontaminacije izbjeći, primjereno je predvidjeti posebne mjere kojima se smanjuje administrativno opterećenje nadležnih tijela te omogućiti fleksibilnost u pogledu poštovanja određenih zakonodavnih zahtjeva, konkretno, kad je riječ o praćenju te kontroli i reviziji.

               (8)Budući da su te mjere hitno potrebne za djelotvornu provedbu FEAD-a tijekom predmetne krize, ova bi Uredba trebala stupiti na snagu sljedećeg dana od dana objave u Službenom listu Europske unije.

               (9)Uzimajući u obzir izbijanje bolesti COVID-19 i hitnost suočavanja s povezanom zdravstvenom krizom, primjereno je predvidjeti iznimku od roka od osam tjedana iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju.

               (10)Uredbu (EU) br. 223/2014 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.

               Uredba (EU) br. 223/2014 mijenja se kako slijedi:

               (1)u članku 9. stavak 4. zamjenjuje se sljedećim:

                  „4. Stavci 1., 2. i 3. ne primjenjuju se za potrebe izmjene elemenata operativnog programa koji su obuhvaćeni pododjeljcima 3.5 i 3.6., odnosno odjeljkom 4. predložaka operativnog programa iz Priloga I. ni elemenata iz članka 7. stavka 2. točaka (a), (b), (c), (d), (e) i (g) ako su ti elementi izmijenjeni radi odgovora na krizu uzrokovanu izbijanjem bolesti COVID-19.

                  Države članice obavješćuju Komisiju o svakoj odluci o izmjeni elemenata iz prvog podstavka u roku od jednog mjeseca od datuma te odluke. U odluci se navodi kada stupa na snagu (najranije na dan donošenja).”;

               (2)u članku 13. stavku 1. dodaje se sljedeći podstavak:

                  „Odstupajući od prvog podstavka, godišnje izvješće o provedbi za 2019. podnosi se do 30. rujna 2020.”;

               (3)u članku 20. umeće se sljedeći stavak:

               „1.a
                     Odstupajući od stavka 1., na javne se rashode prijavljene u zahtjevima za plaćanje tijekom obračunske godine koja počinje 1. srpnja 2020., a završava 30. lipnja 2021., može na zahtjev države članice primijeniti stopa sufinanciranja od 100 %.

               Pri podnošenju zahtjeva za izmjenu stope sufinanciranja slijedi se postupak izmjene operativnih programa iz članka 9. te se prilaže revidirani program. Stopa sufinanciranja od 100 % primjenjuje se samo ako je Komisija odobrila odgovarajuću izmjenu programa najkasnije prije podnošenja konačnog zahtjeva za međuplaćanje u skladu s člankom 45. stavkom 2.

               Države članice dužne su, prije podnošenja prvog zahtjeva za plaćanje za obračunsku godinu koja započinje 1. srpnja 2021., dostaviti tablicu iz odjeljka 5.1. predložaka operativnih programa iz Priloga I. i u njoj navesti koja je stopa sufinanciranja bila primijenjena tijekom obračunske godine koja završava 30. lipnja 2020.”;

               (4)u članku 22. stavku 4. dodaje se sljedeći podstavak:

               „Odstupajući od prvog podstavka, rashodi za operacije kojima se jačaju kapaciteti za odgovor na COVID-19 prihvatljivi su od 1. veljače 2020.”;

               (5)u članku 23. umeće se sljedeći stavak:

                  „4.a
                        Hrana i/ili osnovna materijalna pomoć najpotrebitijima se može dostaviti izravno ili putem elektroničkih bonova odnosno kartica pod uvjetom da se mogu iskoristiti samo za hranu i/ili osnovnu materijalnu pomoć kako je utvrđeno u članku 2. stavku 1.”;

               (6)u članku 26. stavak 2. mijenja se i glasi:

               (1)točka (a) zamjenjuje se sljedećim:

               „(a) troškovi kupnje hrane i/ili osnovne materijalne pomoći te troškovi kupnje osobnih zaštitnih materijala i opreme za partnerske organizacije;”;

               (2)točka (c) zamjenjuje se sljedećim:

               „(c) administrativni troškovi, troškovi pripreme, prijevoza i skladištenja koje snose partnerske organizacije po fiksnoj stopi od 5 % troškova iz točke (a); ili 5 % vrijednosti prodanih prehrambenih proizvoda u skladu s člankom 16. Uredbe (EU) br. 1308/2013;”;

               (7)umeću se sljedeći članci 26.a, 26.b i 26.c:

               „Članak 26.a

               Prihvatljivost rashoda za operacije koje su zbog izbijanja bolesti COVID-19 obustavljene, a podupiru se u okviru OP I

               Prihvatljivi troškovi koje u skladu s člankom 26. stavkom 2. snose tijelo za nabavu ili partnerske organizacije ne umanjuju se ako isporuka hrane/osnovne materijalne pomoći kasni zbog izbijanja bolesti COVID-19. Ti se troškovi mogu prijaviti Komisiji u skladu s člankom 26. stavkom 2. prije nego što se hrana/osnovna materijalna pomoć dostavi najpotrebitijima, pod uvjetom da se isporuka nastavi nakon krize uzrokovane izbijanjem bolesti COVID-19.

               Ako se zbog izbijanja bolesti COVID-19 isporuka obustavi i hrana pokvari, troškovi iz članka 26. stavka 2. točke (a) se ne umanjuju.

               Članak 26.b

                  Prihvatljivost rashoda za operacije koje su zbog izbijanja bolesti COVID-19 obustavljene, a podupiru se u okviru OP II ili tehničke pomoći

               1.
                     Države članice mogu prihvatljivima smatrati rashode nastale za vrijeme obustave operacija uzrokovane izbijanjem bolesti COVID-19 čak i ako se ne pruže nikakve usluge, pri čemu ispunjeni moraju biti svi uvjeti u nastavku:

               (a)
                     operacije su obustavljene nakon 31. siječnja 2020.;

               (b)
                     operacije su obustavljene zbog izbijanja bolesti COVID-19;

               (c)
                     rashodi su nastali i plaćeni;

               (d)
                     iznos rashoda stvarni je trošak korisnika i ne može ga se vratiti ni nadoknaditi; ako država članica ne osigurava povrat ni nadoknadu, može ovaj uvjet smatrati ispunjenim ako korisnik u tu svrhu predoči izjavu; povrati i nadoknade odbijaju se od rashoda;

               (e)
                     rashodi su ograničeni na razdoblje obustave.

               2.
                     Ako je riječ o operacijama gdje je korisniku iznos nadoknađen na osnovi pojednostavnjenih mogućnosti obračuna troškova, a aktivnosti na kojima se nadoknada temelji obustavljene su zbog izbijanja bolesti COVID-19, predmetna država članica može korisniku nadoknaditi iznos onoga što je tijekom obustave planirao ostvariti, čak i ako nikakve aktivnosti nisu ostvarene, ako su ispunjeni svi uvjeti u nastavku:

               (a)
                     aktivnosti su obustavljene nakon 31. siječnja 2020.;

               (b)
                     aktivnosti su obustavljene zbog izbijanja bolesti COVID-19;

               (c)
                     troškovi dobiveni pojednostavnjenim mogućnostima obračuna odgovaraju stvarnima koje snosi korisnik, koji to mora dokazati, te za njih nije moguće dobiti povrat niti ih nadoknaditi; ako država članica ne osigurava povrat ni nadoknadu, može smatrati da ih ni nema ako korisnik u tu svrhu predoči izjavu;  povrati i nadoknade oduzimaju se od troškova dobivenih pojednostavnjenim mogućnostima obračuna;

               (d)
                     nadoknada korisniku ograničena je na razdoblje obustave.

               Kad je riječ o operacijama iz prvog podstavka, država članica može korisniku isplatiti nadoknadu i na osnovi troškova iz članka 25. stavka 1. točke (a) ako su ispunjeni uvjeti iz stavka 1. ovog članka.

               Ako država članica korisniku isplaćuje nadoknadu na temelju obiju mogućnosti, dužna je pripaziti da se isti rashodi ne nadoknade više od jednom.

               Članak 26.c

               Prihvatljivost rashoda za operacije koje zbog izbijanja bolesti COVID-19 nisu u cijelosti provedene, a podupiru se u okviru OP II ili tehničke pomoći

               1. Ako operacije zbog izbijanja bolesti COVID-19 nisu u cijelosti provedene, država članica svejedno može njihove rashode smatrati prihvatljivima ako su ispunjeni svi uvjeti u nastavku:

               (a) operacije su otkazane nakon 31. siječnja 2020.;

               (b) operacije su otkazane zbog izbijanja bolesti COVID-19;

               (c) rashodi koji prethode otkazivanju operacije nastali su korisniku i plaćeni su.

               2. Kad je riječ o operacijama koje zbog izbijanja bolesti COVID-19 nisu u cijelosti provedene, a kod kojih su korisnicima troškovi nadoknađeni na temelju pojednostavnjenih mogućnosti obračuna, država članica može rashode tih operacija smatrati prihvatljivima ako su ispunjeni svi uvjeti u nastavku:

               (a)
                     operacije su otkazane nakon 31. siječnja 2020.;

               (b)
                     operacije su otkazane zbog izbijanja bolesti COVID-19;

               (c)
                     aktivnosti obuhvaćene pojednostavnjenim mogućnostima obračuna troškova barem su djelomično izvršene prije otkazivanja operacije.

               Kad je riječ o operacijama iz prvog podstavka, država članica može korisniku isplatiti nadoknadu i na osnovi troškova iz članka 25. stavka 1. točke (a) ako su ispunjeni uvjeti iz stavka 1. ovog članka.

               Ako država članica korisniku isplaćuje nadoknadu na temelju obiju mogućnosti, dužna je pripaziti da se isti rashodi ne nadoknade više od jednom.”;

               (8)u članku 30. umeće se sljedeći stavak:

               „1.a Države članice mogu tijekom pandemije bolesti COVID-19 na temelju analize potencijalnih rizika uvesti manje stroge zahtjeve za kontrolu i reviziju u pogledu dostave hrane/materijalne pomoći najpotrebitijima.”.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

               ZAKONODAVNI FINANCIJSKI IZVJEŠTAJ

               OKVIR PRIJEDLOGA/INICIJATIVE

               1.1.Naslov prijedloga/inicijative

               1.2.Odgovarajuća područja politike u strukturi ABM/ABB

               1.3.Vrsta prijedloga/inicijative

               1.4.Ciljevi

               1.5.Osnova prijedloga/inicijative

               1.6.Trajanje i financijski učinak

               1.7.Predviđeni načini upravljanja

               2.MJERE UPRAVLJANJA

               2.1.Pravila nadzora i izvješćivanja

               2.2.Sustav upravljanja i kontrole

               2.3.Mjere za sprečavanje prijevara i nepravilnosti

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               3.2.Procijenjeni učinak na rashode

               3.2.1.Sažetak procijenjenog učinka na rashode

               3.2.2.Procijenjeni učinak na odobrena sredstva za poslovanje

               3.2.3.Procijenjeni učinak na administrativna odobrena sredstva

               3.2.4.Usklađenost s aktualnim višegodišnjim financijskim okvirom

               3.2.5.Doprinos trećih strana

               3.3.Procijenjeni učinak na prihode

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

                  Prijedlog

                  UREDBE EUROPSKOG PARLAMENTA I VIJEĆA

                  o izmjeni Uredbe (EU) br. 223/2014 u pogledu uvođenja posebnih mjera za nošenje s krizom uzrokovanom izbijanjem bolesti COVID-19

               1.2.Odgovarajuća područja politike u strukturi ABM/ABB
                  4

                  4 Zapošljavanje, socijalna pitanja i uključivanje

                  04 06 – Fond europske pomoći za najpotrebitije

                  04 06 01 – Promicanje socijalne kohezije i ublaživanje najtežih oblika siromaštva u Uniji

               1.3.Vrsta prijedloga/inicijative

               ◻ Prijedlog/inicijativa odnosi se na novo djelovanje

               ◻ Prijedlog/inicijativa odnosi se na novo djelovanje nakon pilot-projekta / pripremnog djelovanja
                  5

               ⌧ Prijedlog/inicijativa odnosi se na produženje postojećeg djelovanja

               ◻ Prijedlog/inicijativa odnosi se na djelovanje koje je preusmjereno na novo djelovanje

               1.4.Ciljevi

               1.4.1.Višegodišnji strateški ciljevi Komisije na koje se odnosi prijedlog/inicijativa

                  Nije primjenjivo.

               1.4.2.Posebni ciljevi i odgovarajuće aktivnosti u okviru strukture ABM/ABB

                  Posebni cilj br.

                  Nije primjenjivo.

                  Odgovarajuće aktivnosti u okviru strukture ABM/ABB

                  Nije primjenjivo.

               1.4.3.Očekivani rezultati i učinak

               Navesti učinke koje bi prijedlog/inicijativa trebali imati na ciljane korisnike/skupine.

                  Nije primjenjivo.

               1.4.4.Pokazatelji rezultata i učinka

               Navesti pokazatelje koji omogućuju praćenje provedbe prijedloga/inicijative.

                  Nije primjenjivo.

               1.5.Osnova prijedloga/inicijative

               1.5.1.Zahtjevi koje je potrebno kratkoročno ili dugoročno ispuniti

                  Nije primjenjivo.

               1.5.2.Dodana vrijednost sudjelovanja EU-a

                  Nije primjenjivo.

               1.5.3.Pouke iz prijašnjih sličnih iskustava

                  Nije primjenjivo.

               1.5.4.Usklađenost i moguća sinergija s ostalim odgovarajućim instrumentima

                  Nije primjenjivo.

               1,6.Trajanje i financijski učinak

               ◻ Prijedlog/inicijativa ograničenog trajanja

               –⌧
                     Prijedlog/inicijativa na snazi od 1.7.2020. do 30.6.2021.

               –⌧
                     Financijski utjecaj od 2020. do 2024.

               ◻ Prijedlog/inicijativa neograničenog trajanja

               –provedba s početnim razdobljem od GGGG do GGGG,

               –nakon čega slijedi redovna provedba.

               1.7.Predviđeni načini upravljanja
                  6

               ◻ Izravno upravljanje koje provodi Komisija

               –◻ putem svojih službi, uključujući osoblje u delegacijama Unije;

               –◻
                     putem izvršnih agencija

               ⌧ Podijeljeno upravljanje s državama članicama

               ◻ Neizravno upravljanje povjeravanjem zadaća izvršenja proračuna

               –◻ trećim zemljama ili tijelima koja su one odredile;

               –◻ međunarodnim organizacijama i njihovim agencijama (navesti);

               –◻ EIB-u i Europskom investicijskom fondu;

               –◻ tijelima iz članaka 208. i 209. Financijske uredbe;

               –◻ tijelima javnog prava;

               –◻ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

               –◻osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  Nije primjenjivo.

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Nije primjenjivo.

               2,2.Sustav upravljanja i kontrole

               2.2.1.Utvrđeni rizici

                  Nije primjenjivo.

               2.2.2.Informacije o uspostavljenom sustavu unutarnje kontrole

                  Nije primjenjivo.

               2.2.3.Procjena troškova i koristi kontrola i ocjena očekivane razine rizika od pogreške

                  Nije primjenjivo.

               2.3.Mjere za sprečavanje prijevara i nepravilnosti

               Navesti postojeće ili predviđene mjere za sprečavanje i zaštitu.

                  Nije primjenjivo.

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               ·Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj
                        [Naslov………………………...……………]

                        Dif./nedif.
                           7

                        zemalja EFTA-e
                           8

                        zemalja kandidatkinja
                           9

                        trećih zemalja

                        u smislu članka 21. stavka 2. točke (b) Financijske uredbe

                        1 Pametan i uključiv rast

                        04 06 01 – Promicanje socijalne kohezije i ublaživanje najtežih oblika siromaštva u Uniji

                        Dif.

                        NE

                        NE

                        NE

                        NE

               ·Zatražene nove proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj
                        [Naslov………………………...……………]

                        Dif./nedif.

                        zemalja EFTA-e

                        zemalja kandidatkinja

                        trećih zemalja

                        u smislu članka 21. stavka 2. točke (b) Financijske uredbe

                        [XX.YY.YY.YY]

                        DA/NE

                        DA/NE

                        DA/NE

                        DA/NE

               3.2.Procijenjeni učinak na rashode

               Predložena izmjena ne uključuje nikakve promjene godišnjih gornjih granica za preuzimanje obveza i plaćanja u višegodišnjem financijskom okviru prema Uredbi (EU) br. 223/2014. Ukupna godišnja raščlamba odobrenih sredstava za preuzete obveze za FEAD se ne mijenja.

                  Zbog prijedloga će iznos odobrenih sredstava za plaćanje biti uvećan početkom obračunske godine koja započinje 1. srpnja 2020., a završava 30. lipnja 2021. (prikazano u nastavku).

               3.2.1.Sažetak procijenjenog učinka na rashode

               u milijunima EUR u tekućim cijenama (do 3 decimalna mjesta)

                        Naslov višegodišnjeg financijskog
                        okvira:

                        Broj

                        1b

                        Pametan i uključiv rast

                        GU: EMPL

                        2020.

                        2021.

                        2022.

                        2023.

                        2024.

                        UKUPNO

                        •Odobrena sredstva za poslovanje

                        1b: Gospodarska, socijalna i teritorijalna kohezija

                        Fond europske pomoći za najpotrebitije

                        Obveze

                        04 06 01 – Promicanje socijalne kohezije i ublaživanje najtežih oblika siromaštva u Uniji

                        (1)

                        Plaćanja

                        04 06 01 – Promicanje socijalne kohezije i ublaživanje najtežih oblika siromaštva u Uniji

                        (2)

                        41,920

                        25,200

                        0,000

                        –33,560

                        –33,560

                        0,00

                        Administrativna odobrena sredstva koja se financiraju iz omotnice za posebne programe
                           10

                        Nije primjenjivo.

                        (3)

                        UKUPNA odobrena sredstva
                        za GU EMPL

                        Obveze

                        = 1 + 1a + 3

                        Plaćanja

                        = 2 + 2a

                        + 3

                        41,920

                        25,200

                        0,000

                        –33,560

                        –33,560

                        0,00

                        •
                              UKUPNA odobrena sredstva za poslovanje

                        Obveze

                        (4)

                        Plaćanja

                        (5)

                        41,920

                        25,200

                        0,000

                        –33,560

                        –33,560

                        0,00

                        •UKUPNA administrativna odobrena sredstva koja se financiraju iz omotnice za posebne programe

                        (6)

                        UKUPNA odobrena sredstva
                        iz NASLOVA 1b
                        višegodišnjeg financijskog okvira

                        Obveze

                        = 4 + 6

                        Plaćanja

                        = 5 + 6

                        41,920

                        25,200

                        0,000

                        –33,560

                        –33,560

                        0,00

               Ako prijedlog/inicijativa utječe na više naslova:

                        • UKUPNA odobrena sredstva za poslovanje

                        Obveze

                        (4)

                        Plaćanja

                        (5)

                        • UKUPNA administrativna odobrena sredstva koja se financiraju iz omotnice za posebne programe

                        (6)

                        UKUPNA odobrena sredstva
                        iz NASLOVA 1 – 4
                        višegodišnjeg financijskog okvira
                        (referentni iznos)

                        Obveze

                        = 4 + 6

                        Plaćanja

                        = 5 + 6

                        0

                        0

                        Naslov višegodišnjeg financijskog
                        okvira:

                        5

                        „Administrativni rashodi”

               U milijunima EUR (do 3 decimalna mjesta)

                        Godina
                        N

                        Godina
                        N + 1

                        Godina
                        N + 2

                        Godina
                        N + 3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        GU: <…….>

                        • Ljudski resursi

                        • Ostali administrativni rashodi

                        GLAVNA UPRAVA <….> UKUPNO

                        Odobrena sredstva

                        UKUPNA odobrena sredstva
                        iz NASLOVA 5
                        višegodišnjeg financijskog okvira

                        (ukupne obveze = ukupna plaćanja)

               U milijunima EUR (do 3 decimalna mjesta)

                        2020.

                        2021.

                        2022.

                        2023.

                        2024.

                        UKUPNO

                        UKUPNA odobrena sredstva
                        iz NASLOVA 1 – 5
                        višegodišnjeg financijskog okvira

                        Obveze

                        Plaćanja

                        41,920

                        25,200

                        0,000

                        –33,560

                        –33,560

                        0,00

               3.2.2.Procijenjeni učinak na odobrena sredstva za poslovanje

               –◻
                     Za prijedlog/inicijativu nisu potrebna odobrena sredstva za poslovanje.

               –⌧
                     Za prijedlog/inicijativu potrebna su sljedeća odobrena sredstva za poslovanje:

               Odobrena sredstva za preuzimanje obveza u milijunima EUR (do 3 decimalna mjesta)

                        Navesti ciljeve i rezultate

                        ⇩

                        Godina
                        N

                        Godina
                        N + 1

                        Godina
                        N +2

                        Godina
                        N +3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        REZULTATI

                        Vrsta
                           11

                        Prosječni trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Ukupni broj

                        Ukupni trošak

                        POSEBNI CILJ br. 1
                           12
                        ...

                        – Rezultat

                        – Rezultat

                        – Rezultat

                        Međuzbroj za posebni cilj br. 1

                        POSEBNI CILJ br. 2...

                        – Rezultat

                        Međuzbroj za posebni cilj br. 2

                        UKUPNI TROŠAK

               3.2.3.Procijenjeni učinak na administrativna odobrena sredstva

               3.2.3.1.Sažetak

               –⌧
                     Za prijedlog/inicijativu nisu potrebna administrativna odobrena sredstva.

               –◻
                     Za prijedlog/inicijativu potrebna su sljedeća administrativna odobrena sredstva:

               U milijunima EUR (do 3 decimalna mjesta)

                        Godina
                        N
                           13

                        Godina
                        N + 1

                        Godina
                        N + 2

                        Godina
                        N +3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        NASLOV 5
                        višegodišnjeg financijskog okvira

                        Ljudski resursi

                        Ostali administrativni rashodi

                        Međuzbroj za NASLOV 5
                        višegodišnjeg financijskog okvira

                        Izvan NASLOVA 5
                           14

                        of the multiannual financial framework

                        Ljudski resursi

                        Ostali administrativni
                        rashodi

                        Međuzbroj
                        izvan NASLOVA 5
                        višegodišnjeg financijskog okvira

                        UKUPNO

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.3.2.Procijenjene potrebe u pogledu ljudskih resursa

               –⌧
                     Za prijedlog/inicijativu nisu potrebni ljudski resursi.

               –◻
                     Za prijedlog/inicijativu potrebni su sljedeći ljudski resursi:

               Procjenu navesti u ekvivalentima punog radnog vremena

                        Godina
                        N

                        Godina
                        N + 1

                        Godina N + 2

                        Godina N + +3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        • Radna mjesta prema planu radnih mjesta (dužnosnici i privremeno osoblje)

                        XX 01 01 01 (sjedište i predstavništva Komisije)

                        XX 01 01 02 (delegacije)

                        XX 01 05 01 (neizravno istraživanje)

                        10 01 05 01 (izravno istraživanje)

                        • Vanjsko osoblje (u ekvivalentu punog radnog vremena: EPRV)
                           15

                        XX 01 02 01 (UO, UNS, UsO iz „globalne omotnice”)

                        XX 01 02 02 (UO, LO, UNS, UsO i MSD u delegacijama)

                        XX 01 04 yy
                           16

                        – u sjedištima

                        – u delegacijama

                        XX 01 05 02 (UO, UNS, UsO – neizravno istraživanje)

                        10 01 05 02 (UO, UNS, UsO – izravno istraživanje)

                        Ostale proračunske linije (navesti)

                        UKUPNO

               XX se odnosi na odgovarajuće područje politike ili glavu proračuna.

               Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Vanjsko osoblje

               3.2.4.Usklađenost s aktualnim višegodišnjim financijskim okvirom

               –⌧
                     Prijedlog/inicijativa u skladu je s aktualnim višegodišnjim financijskim okvirom.

               –◻
                     Prijedlog/inicijativa dovodi do reprogramiranja relevantnog naslova višegodišnjeg financijskog okvira.

                  Objasniti o kakvom je reprogramiranju riječ te navesti odgovarajuće proračunske linije i iznose.

               –◻
                     Za prijedlog/inicijativu potrebna je primjena instrumenta fleksibilnosti ili revizija višegodišnjeg financijskog okvira.

                  Objasniti što je potrebno te navesti odgovarajuće naslove i proračunske linije i iznose.

               3.2.5.Doprinos trećih strana

               –Prijedlogom/inicijativom ne predviđa se sudjelovanje trećih strana u sufinanciranju.

               –Prijedlogom/inicijativom predviđa se sufinanciranje prema sljedećoj procjeni:

               Odobrena sredstva u milijunima EUR (do 3 decimalna mjesta)

                        Godina
                        N

                        Godina
                        N + 1

                        Godina
                        N +2

                        Godina
                        N +3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        Ukupno

                        Navesti tijelo koje sudjeluje u financiranju

                        UKUPNO sufinancirana odobrena sredstva

               3.3.Procijenjeni učinak na prihode

               –⌧
                     Prijedlog/inicijativa nema financijski učinak na prihode.

               –◻
                     Prijedlog/inicijativa ima sljedeći financijski učinak:

               na vlastita sredstva

               na razne prihode

               U milijunima EUR (do 3 decimalna mjesta)

                        Proračunska linija prihoda:

                        Odobrena sredstva dostupna za tekuću financijsku godinu

                        Učinak prijedloga/inicijative
                           17

                        Godina
                        N

                        Godina
                        N + 1

                        Godina
                        N + 2

                        Godina
                        N + 3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        Članak ………….

               Za razne namjenske prihode navesti odgovarajuće proračunske linije rashoda.

               Navesti metodu izračuna učinka na prihode.

                     (1)

                        SL C , , str. .

                     (2)

                        SL C , , str. .

                     (3)

                        Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.).

                     (4)

                        ABM: activity-based management (upravljanje na temelju aktivnosti); ABB: activity-based budgeting (priprema proračuna na temelju aktivnosti).

                     (5)

                        Kako je navedeno u članku 54. stavku 2. točki (a) ili (b) Financijske uredbe.

                     (6)

                        Informacije o načinima upravljanja i upućivanja na Financijsku uredbu dostupni su na internetskim stranicama BudgWeb:
                  http://www.cc.cec/budg/man/budgmanag/budgmanag_en.html

                     (7)

                        Dif. = diferencirana odobrena sredstva; nedif. = nediferencirana odobrena sredstva.

                     (8)

                        EFTA: Europsko udruženje slobodne trgovine.

                     (9)

                        Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (10)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (11)

                        Rezultati se odnose na proizvode i usluge koji se isporučuju (npr.: broj financiranih studentskih razmjena, kilometri izgrađenih prometnica itd.).

                     (12)

                        Na način opisan u odjeljku 1.4.2. „Posebni ciljevi…”.

                     (13)

                        Godina N godina je početka provedbe prijedloga/inicijative.

                     (14)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (15)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (16)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (17)

                        Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.


               EUROPSKA KOMISIJA
            Bruxelles, 2.4.2020.
            COM(2020) 174 final
            2020/0055(APP)
            Prijedlog
            UREDBE VIJEĆA
            o izmjeni Uredbe (EU, Euratom) br. 1311/2013 kojom se uspostavlja višegodišnji financijski okvir za razdoblje 2014.–2020.

               OBRAZLOŽENJE

               1.KONTEKST PRIJEDLOGA

                  Pandemija bolesti COVID-19 drastično je utjecala na društvo i gospodarstvo u Europskoj uniji, zbog čega su države članice morale donijeti izvanredne mjere. Pandemija je uzrokovala ozbiljnu javnozdravstvenu krizu koja pogađa građane, društva i gospodarstva. Došlo je do poremećaja gospodarskih aktivnosti koji uzrokuju ograničenu likvidnost i ozbiljno pogoršanje financijskog položaja gospodarskih subjekata (poduzeća, a posebno MSP-ova). Države članice suočavaju se i s povećanom potrebom za državnim sredstvima radi financiranja sustava javnog zdravstva i održavanja javnih usluga.

                  Kako bi pomogla državama članicama da se suoče sa svim tim izazovima i odgovore na posljedice pandemije, Komisija je predložila velik broj mjera u okviru investicijske inicijative kao odgovora na COVID-19
                     1
                  , uključujući upotrebu europskih strukturnih i investicijskih fondova
                     2
                  . Predloženo je povećanje sredstava Mehanizma Unije za civilnu zaštitu/rescEU u cilju koordinacije zajedničke nabave i povećanja zaliha lijekova, osobne zaštitne opreme i medicinskih proizvoda te radi repatrijacije europskih građana blokiranih izvan EU-a
                     3
                  . Predloženo je i povećanje sredstava Europskog centra za sprečavanje i kontrolu bolesti (ECDC).

                  Kako bi se primjereno odgovorilo na potrebe koje su nastale kao posljedica pandemije bolesti COVID-19, Komisija predlaže da se aktivira Instrument za hitnu potporu uspostavljen na vrhuncu izbjegličke krize 2016., i to s 2,7 milijardi EUR za pomoć državama članicama zbog pandemije bolesti COVID-19
                     4
                  . S obzirom na brzi razvoj krize Komisija predlaže i da se Mehanizam Unije za civilnu zaštitu/rescEU pojača dodatnim proračunom u iznosu od 300 milijuna EUR radi lakšeg stvaranja zalihe i koordinacije distribucije osnovnih resursa u cijeloj Europi
                     5
                  .

                  Za to je potrebno mobilizirati posebne instrumente jer u naslovu 3. višegodišnjeg financijskog okvira (VFO) nisu dostupne razlike do gornje granice ni mogućnosti preraspodjele. Dostupnost posebnih instrumenata za 2020. prikazana je u tehničkoj prilagodbi VFO-a za 2020
                     6
                  .

                  Na temelju postojeće definicije i područja primjene posebnih instrumenata u Uredbi o VFO-u, u tu se svrhu mogu upotrebljavati samo instrument fleksibilnosti i pričuva za nepredviđene izdatke jer je upotreba ukupne razlike do gornje granice za obveze ograničena na mlade i zapošljavanje te migracije i sigurnost. Trenutačna kombinirana raspoloživa sredstva u okviru instrumenta fleksibilnosti i pričuve za nepredviđene izdatke nisu dostatna za financiranje potreba Instrumenta za hitnu potporu i znatnog povećanja sredstava Mehanizma Unije za civilnu zaštitu/rescEU.

                  S obzirom na to da je ovo posljednja godina VFO-a za razdoblje 2014.–2020. i da se Europska unija suočava s dosad nezabilježenom zdravstvenom i gospodarskom krizom, Komisija predlaže da se Uredba o višegodišnjem financijskom okviru izmijeni kako bi se uklonila ograničenja u području primjene ukupne razlike do gornje granice za obveze (članak 14.) i time omogućilo potpuno financiranje iznosa od 3 milijarde EUR za odgovor na pandemiju bolesti COVID-19 predloženo u nacrtu izmjene proračuna br. 2/2020 koji je posebno podnesen.

                  Komisija predlaže da se iz teksta odgovarajućih članaka izbrišu upućivanja na „mlade i zapošljavanje” i „za migracije i sigurnosne mjere”.

                  Člankom 135. stavkom 2. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                     7
                   propisuje se da se izmjene Uredbe Vijeća (EU, Euratom) br. 1311/2013 koje se donesu na datum stupanja na snagu tog sporazuma ili nakon tog datuma ne primjenjuju na Ujedinjenu Kraljevinu ako te izmjene utječu na financijske obveze Ujedinjene Kraljevine. Izmjene navedene u ovoj Uredbi ograničene su na izmjenu svrhe upotrebe ukupne razlike do gornje granice za obveze i njima se ne povećavaju financijske obveze. Stoga se članak 135. stavak 2. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju ne primjenjuje na ovu izmjenu.

               2.UTJECAJ NA PRORAČUN

                  Ovaj prijedlog nema neposredan utjecaj na proračun. Ukupna razlika do gornje granice za obveze mobilizira se, a odobrena sredstva unose u godišnji proračun u skladu s postupcima utvrđenima u Uredbi o VFO-u i Međuinstitucionalnom sporazumu o proračunskoj disciplini, o suradnji u vezi s proračunskim pitanjima i o dobrom financijskom upravljanju.

               2020/0055 (APP)

               Prijedlog

               UREDBE VIJEĆA

               o izmjeni Uredbe (EU, Euratom) br. 1311/2013 kojom se uspostavlja višegodišnji financijski okvir za razdoblje 2014.–2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 312.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir suglasnost Europskog parlamenta
                  8
               ,

               u skladu s posebnim zakonodavnim postupkom,

               budući da:

               (1)Zbog pandemije bolesti COVID-19 i s njom povezane krize javnog zdravlja nužno je poduzeti izvanredne mjere, što je uzrokovalo veliki pritisak na dostupna financijska sredstva unutar i izvan gornjih granica VFO-a.

               (2)Kako bi se Uniji omogućilo financiranje odgovarajućeg odgovora na pandemiju bolesti COVID-19 i s njome povezanu javnozdravstvenu i gospodarsku krizu u okviru Instrumenta za hitnu potporu
                  9
               , predlaže se da se izmijeni svrha za koju se mogu upotrijebiti raspoloživa odobrena sredstva u okviru ukupne razlike do gornje granice za obveze, odnosno dio koji se odnosi na rast i zapošljavanje, osobito zapošljavanje mladih, te migracije i sigurnosne mjere.

               (3)Predlaže se da se ukupna razlika do gornje granice za obveze što prije mobilizira i time omogući njezina brza primjena u 2020., kako je predloženo u nacrtu izmjene proračuna br. 2/2020
                  10
               . Ova izmjena Uredbe br. 1311/2013 trebala bi stupiti na snagu najkasnije na dan donošenja tog nacrta izmjene proračuna.

               (4)Člankom 135. stavkom 2. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                  11
                propisuje se da se izmjene Uredbe Vijeća (EU, Euratom) br. 1311/2013 koje se donesu na datum stupanja na snagu tog sporazuma ili nakon tog datuma ne primjenjuju na Ujedinjenu Kraljevinu ako te izmjene utječu na financijske obveze Ujedinjene Kraljevine. Izmjene navedene u ovoj Uredbi ograničene su na izmjenu svrhe upotrebe ukupne razlike do gornje granice za obveze i njima se ne povećavaju financijske obveze. Stoga je primjereno pojasniti da se članak 135. stavak 2. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju ne primjenjuje na ovu izmjenu.

               (5)Uredbu (EU, Euratom) br. 1311/2013 trebalo bi stoga na odgovarajući način izmijeniti,

               DONIJELO JE OVU UREDBU:

               Članak 1.

               Uredba (EU, Euratom) br. 1311/2013 mijenja se kako slijedi:

               1.
                     u članku 3. stavku 2. druga rečenica zamjenjuje se sljedećim:

               „Odobrena sredstva za preuzimanje obveza mogu se unijeti u proračun iznad gornjih granica relevantnih naslova utvrđenih u VFO-u kada je potrebno upotrijebiti sredstva iz pričuve za hitnu financijsku pomoć, Fonda solidarnosti Europske unije, instrumenta fleksibilnosti, Europskog fonda za prilagodbu globalizaciji, pričuve za nepredviđene izdatke, posebne fleksibilnosti za rješavanje nezaposlenosti mladih i jačanje istraživačkih aktivnosti i ukupne razlike do gornje granice za obveze, u skladu s Uredbom Vijeća (EZ) br. 2012/2002 (*), Uredbom (EU) br. 1309/2013 Europskog parlamenta i Vijeća (**) i Međuinstitucionalnim sporazumom o proračunskoj disciplini, o suradnji u vezi s proračunskim pitanjima i o dobrom financijskom upravljanju (***).

               _____________________________

               (*)Uredba Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (

                  SL L 311, 14.11.2002., str. 3.

               ).

               (**)Uredba (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (SL L 347, 20.12.2013., str. 855.).

               (***)Međuinstitucionalni sporazum između Europskog parlamenta, Vijeća i Komisije od 2. prosinca 2013. o proračunskoj disciplini, o suradnji u vezi s proračunskim pitanjima i o dobrom financijskom upravljanju (SL C 373, 20.12.2013., str. 1.).”;

               2.
                     članak 14. mijenja se kako slijedi:

               (a)
                     naslov se zamjenjuje sljedećim:

               „Ukupna razlika do gornje granice za obveze”

               (b)
                     stavak 1. zamjenjuje se sljedećim:

               „1.
                     Razlike koje preostaju do gornjih granica višegodišnjeg financijskog okvira za odobrena sredstva za preuzimanje obveza čine ukupnu razliku do gornje granice za obveze koju je potrebno staviti na raspolaganje iznad gornjih granica utvrđenih u VFO-u za razdoblje od 2016. do 2020.”

               Članak 2.

               Ova Uredba stupa na snagu na dan objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Komunikacija Komisije Europskom parlamentu, Europskom vijeću, Vijeću, Europskoj središnjoj banci, Europskoj investicijskoj banci i Euroskupini: Koordinirani gospodarski odgovor na pandemiju covida-19; COM(2020) 112 final, 13.3.2020.

                     (2)

                        Prijedlog uredbe Europskog parlamenta i Vijeća o izmjeni uredaba (EU) br. 1303/2013, (EU) br. 1301/2013 i (EU) br. 508/2014 s obzirom na posebne mjere za mobilizaciju ulaganja u zdravstvene sustave država članica i u druge sektore njihovih gospodarstava u odgovoru na izbijanje covida-19 [Investicijska inicijativa kao odgovor na koronavirus], od 13. ožujka 2020., COM(2020) 113 final, 13.3.2020.

                     (3)

                        Nacrt izmjene proračuna br. 1/2020, COM(2020) 145, 27.3.2020.

                     (4)

                        Prijedlog Uredbe Vijeća o aktivaciji hitne potpore na temelju Uredbe Vijeća (EU) 2016/369 od 15. ožujka 2016. i izmjeni njezinih odredaba s obzirom na pandemiju bolesti COVID-19, COM(2020) 175, 2.4.2020.

                     (5)

                        Nacrt izmjene proračuna br. 2/2020, COM(2020) 170, 2.4.2020.

                     (6)

                        Komunikacija Komisije Europskom parlamentu i Vijeću o tehničkoj prilagodbi u vezi s posebnim instrumentima za 2020. (članak 6. stavak 1. točke (e) i (f) Uredbe Vijeća br. 1311/2013 kojom se uspostavlja višegodišnji financijski okvir za razdoblje 2014. – 2020.). COM(2020) 173, 2.4.2020.

                     (7)

                        SL L 29, 31.1.2020, str. 7.

                     (8)

                        SL C , , str. .

                     (9)

                        COM(2020) 175, 2.4.2020.

                     (10)

                        COM(2020) 170, 2.4.2020.

                     (11)

                        SL L 29, 31.1.2020., str. 7.